הנתבעת/תובעת שכנגד (להלן: "מעוז דניאל")- שהינה חברה קבלנית העוסקת בביצוע פרויקטים לבניה, נקשר הסכם לאספקת שירותים. אין חולק כי טיוטות הסכם שהוחלפו בין הצדדים לא נחתמו בסופו של יום, והעבודה בוצעה ללא הסכם חתום.
בקליפת אגוז: עניינה של התביעה- סכומים שלטענת תלפיות קוזזו שרירותית מהתמורה החוזית המוסכמת והמגיעה לה. לטענת מעוז דניאל, הקיזוז נעשה על פי המוסכם, בגין הוצאות דלק שלא היה עליה לשלם כלל וכן בגין ימי חופשה של מנכ"ל תלפיות וימים שבהם לטענתה לא קיבלה את השירות המגיע לה ממנה. עניינה של התביעה שכנגד- כספים נוספים שלטענת מעוז דניאל היא היתה רשאית לקזז בגין הוצאות דלק ואי קבלת שירות מתוך התמורה ששולמה על ידה לתלפיות, לטענתה- ביתר.
מטעם תלפיות הוגש תצהיר המנכ"ל מר אורן אברהמי. מטעם מעוז דניאל הוגשו תצהיר המנכ"ל מר פנחס מלכה ותצהיר מנהח"ש- שנמשך ערב הדיון. העדים נחקרו.
הצדדים הסמיכוני במהלך הדיון מיום 24/3/15 ולאחר שמיעת הראיות, ליתן בתיק זה פסק דין על דרך הפשרה, ללא נימוקים, לפי סעיף 79א' לחוק בתי המשפט (נוסח משולב) התשמ"ד-1984. כן סוכם כי יוכלו להגיש סיכומים בכתב, בהכל כמפורט בפרוטוקול הדיון.
בחנתי את ראיות הצדדים, את טענותיהם, נתתי את הדעת להתרשמותי מהעדים ומהעדויות, לטענות באי כוחם המלומדים במסגרת כתבי הטענות, במהלך הדיונים ובסיכומים בכתב שהגישו. ועוד.
באיזון הראוי בין כל אלה, בשים לב להסכמה הדיונית שפרטיה לעיל, ולאחר ששקלתי את כל המצוי בפני,- ראיתי לחייב את מעוז דניאל לשלם לתלפיות סכום כולל מע"מ של 37,800 ₪ ובנוסף- השתתפות בשכ"ט עו"ד בסכום כולל מע"מ כחוק של 6,691 ₪ וכן השתתפות בהוצאות משפט של תלפיות בסך כולל במעוגל של 1,200 ₪. הסכומים הנ"ל נכונים למועד פסק הדין, והם יקראו להלן: "הסכום הפסוק".
הסכום הפסוק ישולם בתוך 45 יום ממועד פסק-הדין, שאם לא כן- יישא הפרשי הצמדה וריבית כחוק, מהיום ועד התשלום בפועל.
בפסק- דין זה יש כדי להכריע בתביעה ובתביעה שכנגד.